**Ministru kabineta noteikumu projekta “Par Ministru kabineta 2009. gada 22. decembra noteikumu Nr. 1595 “Noteikumi par Ārlietu ministrijas publisko maksas pakalpojumu cenrādi Eiropas Savienības informācijas bibliotēkas pakalpojumu jomā” atzīšanu par spēku zaudējušiem” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ārlietu ministrijas (turpmāk – ministrija) iniciatīva.Valsts pārvaldes reformu plāna 2020 27. un 29. punkts, kas paredz organizēt darbu un sniegt pakalpojumus pēc iespējas ērti un efektīvi, t. sk. pastāvīgi pārskatīt funkcijas, virzīt priekšlikumus procesu pilnveidei un atteikties no nebūtiskā, un pastāvīgi pārskatīt un samazināt iekšējo administratīvo slogu.Valsts pārvaldes iekārtas likuma 10. panta sestā daļa noteic, ka valsts pārvalde savā darbībā pastāvīgi pārbauda un uzlabo sabiedrībai sniegto pakalpojumu kvalitāti. Likuma par budžetu un finanšu vadību 5.panta devītā daļa, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ministru kabineta 2009. gada 8. septembra noteikumiem Nr. 1027 “Grozījums Ministru kabineta 2003. gada 20. maija noteikumos Nr. 263 “Valsts kancelejas nolikums”” un Ministru kabineta 2009. gada 8. septembra noteikumiem Nr. 1037 “Grozījums Ministru kabineta 2009.gada 29.aprīļa noteikumos Nr. 237 “Ārlietu ministrijas nolikums”, 2010. gada 1. janvārī ministrijai tika nodota Valsts kancelejas noteiktā funkcija – informēt sabiedrību un rosināt diskusiju, koordinēt ministru aktivitātes un iesaistīt citus informācijas starpniekus sabiedrības informēšanā par Eiropas Savienību un Latvijas dalību tajā. Minētā funkcija tika īstenota arī ar Eiropas Savienības informācijas bibliotēkas starpniecību. Ievērojot augstākminēto, tika izstrādāti un 2009. gada 22. decembrī stājās spēkā noteikumi Nr. 1595 “Noteikumi par Ārlietu ministrijas publisko maksas pakalpojumu cenrādi Eiropas Savienības informācijas bibliotēkas pakalpojumu jomā” (turpmāk – noteikumi), kas noteica ministrijas Eiropas Savienības informācijas bibliotēkas sniegto maksas pakalpojumu cenrādi atbilstoši pakalpojumu sniegšanas faktiskajām izmaksām un saskaņā ar Ministru kabineta 2006. gada 22. augusta noteikumiem Nr. 680 “Noteikumi par valsts bibliotēku sniegtajiem maksas pakalpojumiem un to izcenojumu noteikšanas metodiku”.2010. gadā ministrija saņēma finansējumu 59 197 latu apmērā funkcijas “Sabiedrības informēšana ES jautājumos” nodrošināšanai, no kā 3 051 lati tika paredzēti pastāvīgas telpas īrei. Finansējums tika aprēķināts, pamatojoties uz 2009. gada 15. janvāra Apakšnomas līgumu, kas noslēgts starp Eiropas Komisijas pārstāvniecību Latvijā un iepriekšējo nomnieku - Valsts kanceleju - par telpām Rīgā, Aspazijas bulvārī 28. Ņemot vērā, ka piešķirtais finansējums nesedza 2010. noteikto jauno nomas maksu, ministrija 2010. gada 29. janvāra vēstulē (Nr.10103-449) Eiropas Komisijas pārstāvniecībai Latvijā aicināja rast risinājumu ES informācijas bibliotēkas telpu nomas jautājumā, tomēr tas netika panākts.Ar 2013. gada 2. aprīļa vēstuli Nr. 1.1-14/145 Latvijas Nacionālā bibliotēka apliecināja ministrijai gatavību sadarboties jautājumā par ES informatīvo materiālu un grāmatu krājuma) pārņemšanu. Vēstulē norādīts, ka pārņemtais krājums tiks integrēts kopējā LNB krājumu sistēmā, nodrošinot jebkuram interesentam brīvi pieejamus materiālus un informāciju par ES jautājumiem. Ņemot vērā abpusējo vienošanos, 2013. gada 30. maijā ministrija nodeva tās pārziņā esošo ES informatīvo materiālu un grāmatu krājumu Latvijas Nacionālajai bibliotēkai. Vienlaikus ES informācijas bibliotēka kā struktūrvienība tika noņemta no uzskaites Valsts ieņēmumu dienestā, izslēgta no Bibliotēku reģistra, kā arī portāla [www.latvija.lv](http://www.latvija.lv) pakalpojumu kataloga.Atbilstoši Ministru kabineta 2003. gada 29. aprīļa noteikumu Nr. 237 “Ārlietu ministrijas nolikums” 6.11. apakšpunktam, ministrijai saglabājas uzdevums informēt sabiedrību par Eiropas Savienības jautājumiem.Ņemot vērā, ministrijas pārziņā esošās ES informācijas bibliotēkas nodošanu Latvijas Nacionālajai bibliotēkai, secināms, ka noteikumu spēkā esamība nav lietderīga un noteikumi atzīstami par spēku zaudējušiem. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saskaņā ar Ministru kabineta 2016. gada 26. aprīļa noteikumu Nr. 251 "Latvijas Nacionālās bibliotēkas publisko maksas pakalpojumu cenrādis” Latvijas Nacionālā bibliotēka noteiktajā kārtībā ir tiesīga sniegt maksas pakalpojumus par tās krājumu izmantošanu.  |
| 2. | Atbildīgā institūcija | Ārlietu ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Latvijas Nacionālā bibliotēka |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde nav saistīta ar jaunu institūciju izveidi, esošu institūciju likvidēšanu vai reorganizāciju. |
| 3. | Cita informācija | Nav. |

Ārlietu ministrs E. Rinkēvičs

Jaunkalne-Kapustāne 67016402

dace.jaunkalne-kapustane@mfa.gov.lv